CELEX: 62010TN0038
Language: mt
Date: 2010-01-26 00:00:00
Title: Kawża T-38/10 P: Appell ippreżentat minn Luigi Marcuccio fis- 26 ta’ Jannar 2010 mid-digriet tat-Tribunal għas-Servizz Pubbliku tal- 10 ta’ Novembru 2009 fil-Kawża F-70/07, Marcuccio vs Il-Kummissjoni

27.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/43
            
         Appell ippreżentat minn Luigi Marcuccio fis-26 ta’ Jannar 2010 mid-digriet tat-Tribunal għas-Servizz Pubbliku tal-10 ta’ Novembru 2009 fil-Kawża F-70/07, Marcuccio vs Il-Kummissjoni
   (Kawża T-38/10 P)
   2010/C 80/68
   Lingwa tal-kawża: it-Taljan
   
      Partijiet
   
   
      Appellant: Luigi Marcuccio (Tricase, l-Italja) (rappreżentant: G. Cipressa, avukat)
   
      Appellata: Il-Kummissjoni Ewropea
   
      Talbiet tal-appellant
   
   
               —
            
            
               fi kwalunkwe każ: tannulla in toto u mingħajr ebda eċċezzjoni d-digriet appellat.
            
         
               —
            
            
               tiddikjara li r-rikors fl-ewwel istanza li fir-rigward tiegħu ingħata d-digriet appellat, kien ammissibbli in toto u mingħajr ebda eċċezzjoni.
            
         
               —
            
            
               prinċipalment: tilqa’ in toto u mingħajr ebda eċċezzjoni l-petitum tar-rikors fl-ewwel istanza.
            
         
               —
            
            
               tikkundanna lill-appellata għar-rifużjoni, favur l-appellant, tal-ispejjeż, tad-drittijiet u tal-onorarji kollha sostnuti minnu u inerenti għall-istanzi kollha eżerċitati s’issa.
            
         
               —
            
            
               sussidjarjament: tirrinvija l-kawża de qua quddiem it-Tribunal għas-Servizz Pubbliku, diversament kompost, sabiex jiddeċiedi mill-ġdid fuq il-mertu tal-kawża.
            
         
      Aggravji u argumenti prinċipali
   
   Dan l-appell huwa ppreżentat kontra d-digriet tat-Tribunal għas-Servizz Pubbliku (TSP) tal-10 ta’ Novembru 2009. Dan id-digriet ċaħad bħala manifestament inammissibbli l-ewwel, it-tieni, it-tielet u s-sitt talba tar-rikors li kellu bħala suġġett il-kundanna tal-Kummissjoni sabiex tħallas l-allegati danni mġarrba bħala riżultat tar-rifjut li tirrimborsa lill-appellant l-ispejjeż li jistgħu jinġabru allegatament sostnuti fil-Kawża T-176/04 Marcuccio vs Il-Kummissjoni.
   Insostenn tat-talbiet tiegħu, l-appellant isostni l-interpretazzjoni u l-applikazzjoni żbaljati tal-kunċett ta’ ilment, skont l-Artikoli 90 u 91 tar-Regolamenti tal-Persunal, id-devjazzjoni mhux motivata u mhux loġika mill-ġurisprudenza relatata, in-nuqqas totali ta’ motivazzjoni, in-nuqqas ta’ osservanza tal-obbligu li r-risposta ma tiġix ikkunsidrata peress li ġiet ippreżentata tardivament, it-twettiq ta’ żball meta ġie aċċettat att intitolat “talba għal dikjarazzjoni li m’hemmx lok li tingħata deċiżjoni”, kif ukoll il-ksur tal-Artikolu 6 tal-Konvenzjoni Ewropea għall-Protezzjoni tad-Drittijiet tal-Bniedem u tal-Artikolu 47 tal-Karta tad-Drittijiet Fundamentali tal-Unjoni Ewropea.